Sabên manusa mêsthi sagêd anêmtokakên, kadospundi badhe kadadosaning badanipun, makatên punika namung gumantung dhatêng pikiran utawi pangangên-angênipun ing sapunika. Manusa kuwasa andamêl badan miturut sapikajênganipun piyambak, mila utami sangêt bilih manusa ambudidaya sagêdipun kadunungan kalimpadan tuwin kawaskithan, lah manawi dede badanipun piyambak, sintên malih ta ingkang andamêl makatên.